เงินบาทเปิด 30.56/58
ธนาคารซีไอเอ็มบีไทย รายงาน เงินบาทเปิด 30.56/58 ตลาดจับตาท่าทีเฟดต่อมาตรการ QE
21 มิ.ย. 2554

ธนาคารซีไอเอ็มบีไทย รายงาน เงินบาทเปิด 30.56/58 ตลาดจับตาท่าทีเฟดต่อมาตรการ QE
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.56/58 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.57/59 บาท/ดอลลาร์
ทิศทางของค่าเงินบาทวันนี้ นักลงทุนติดตามปัจจัยสำคัญที่จะมีผลต่อเงินบาท คือ การประชุมของคณะกรรมการกำหนดนโยบายของธนาคารกลางสหรัฐฯ(FOMC)ที่จะมีขึ้นในวันนี้และพรุ่งนี้ ซึ่งตลาดคาดการณ์ว่าเฟดจะยังคงอัตราดอกเบี้ยที่ระดับเดิมคือ 0-0.25% แต่สิ่งสำคัญคือรอดูว่า FOMC จะมีมุมมองออกมาในด้านใดในกรณีที่มาตรการ QE2 จะสิ้นสุดลงในเดือนมิ.ย.แล้ว เรื่องดังกล่าวจะมีผลต่อเศรษฐกิจของสหรัฐในอนาคต รวมทั้งทิศทางค่าเงินดอลลาร์ด้วย
"ถ้ามี QE3 ออกมา ดอลลาร์ก็น่าจะอ่อนค่า เพราะเงินจะอยู่ในระบบมากขึ้น บาทก็จะแข็ง แต่การที่บาทจะแข็งหรือไม่ก็ต้องไปดูทางยุโรปด้วย ถ้ามองว่าปัญหาหนี้สาธารณะในยุโรปยังไม่คลี่คลาย บาทก็น่าจะอ่อน แต่ถ้าดูแล้วน่าจะแก้ปัญหาได้ บาทก็คงจะแข็ง" นักบริหารเงิน ระบุ
ส่วนความเคลื่อนไหวของสกุลเงินหลักต่างประเทศช่วงเปิดตลาดเช้านี้ เงินเยนอยู่ที่ระดับ 30.56/58 เยน/ดอลลาร์ ส่วนเงินยูโรอยู่ที่ระดับ 1.4315/4320 ดอลลาร์/ยูโร
นักบริหารเงิน คาดว่าวันนี้เงินบาทจะเคลื่อนไหวอยู่ในกรอบ 30.50-30.65 บาท/ดอลลาร์